

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດ​ທະນະ​ຖາວອນ

ຫ້ອງການ ອອປສ

ພະ​ແນກຄົ້ນຄວ້າ-ສັງ​ລວມ ເລກທີ………/ຄສລ

ນະຄອນຫຼວງ​ວຽງ​ຈັນ, ວັນ​ທີ… ພຶດສະພາ 2017

**ບົດສະຫຼຸບ**

**ການເຄື່ອນໄຫວວຽກງານ ຂອງພະ​ແນ​ກຄົ້ນຄວ້າ-ສັງ​ລວມ**

**ປະຈໍາເດືອນ ພຶດສະພາ 2017 ແລະ ທິດທາງແຜນການປະຈໍາເດືອນ ມິຖຸນາ 2017**

* ອີງຕາມ: ແຜນການເຄື່ອນໄຫວວຽກງານປະຈໍາເດືອນ ພຶດສະພາ (05) ປີ 2017 ຂອງພະ​ແນ​ກຄົ້ນຄວ້າ-ສັງ​ລວມ ຈຶ່ງສະຫຼຸບລາຍ​ງານໄດ້ດັ່ງນີ້:

**I. ສະພາບການເຄື່ອນໄຫວວຽກງານໃນເດືອນ ພຶດສະພາ 2017.**

**1. ດ້ານການເມືອງແນວຄິດ**

ພະນັກງານ-ລັດຖະກອນ ພາຍໃນພະແນກມີຄວາມສາມັກຄີ, ມີແນວຄິດອຸ່ນອ່ຽນ ທຸ່ນທ່ຽງ ຊຶ່ງສະແດງອອກຄື: ຕັ້ງໜ້າປະຕິບັດໜ້າທີ່ວຽກງານວິຊາສະເພາະດ້ວຍຄວາມຫ້າວຫັນ, ເອົາໃຈໃສ່ປະຕິບັດຕາມລະບຽບລັດຖະກອນ, ໄດ້ເຂົ້າຮ່ວມຟັງປາຖະກາຖາວັນກຳມະກອນສາກົນຄົບຮອບ 131 ປີ ທີ່ອົງການໄອຍະການປະຊາຊົນສູງສຸດ.

**2. ການປະຕິບັດວຽກງານວິຊາສະເພາະ**

**2.1. ວຽກງານຄົ້ນຄວ້າ-ສັງ​ລວມ:**

- ສຳເລັດການສັງລວມເອກະສານຕ່າງໆ ເພື່ອເຮັດປື້ມບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອ 3 ຂອງສະພາແຫ່ງຊາດຊຸດທີ VIII ແລະ ໄດ້ສະເໜີຂໍງົບປະມານນຳກົມການເງິນ ເພື່ອຈັດພິມປື້ມບົດລາຍງານດັ່ງກ່າວ;

- ຮ່າງຄຳແນະນໍາ, ແຈ້ງການ, ໜັງສືແຈ້ງຕອບ, ໜັງສືເຊີນຕ່າງໆ ຈໍານວນ 08 ສະບັບ;

- ເຮັດແຈ້ງການຫາອົງການໄອຍະການປະຊາຊົນທ້ອງຖີ່ນທີ່ກ່ຽວຂ້ອງ ເພື່ອຕອບສາຍດ່ວນຂອງສະພາ;

- ເຮັດແຈ້ງການຫາບັນດາກົມທີ່ກ່ຽວຂ້ອງເພື່ອໃຫ້ສະໝອງຂໍ້ມູນຕາມແຈ້ງການຂອງຄະນະກໍາມະທິການຍຸຕິທຳສະພາແຫ່ງຊາດ;

- ເຮັດແຈ້ງຕອບຄຳຮ້ອງຂໍຕິດຕາມກວດກາຂອງ ນາງ ເຄືອວັນ ສັນຊາດໄທ;

- ເຮັດສະໂນດນຳສົ່ງໃຫ້ກົມກ່ຽວຂ້ອງ ເລື່ອງນັກສຶກສາ ນິຕິສາດ-ລັດຖະສາດ ຂໍຂໍ້ມູນຂຽນບົດ;

- ເຮັດແຈ້ງການເຖີງອົງການໄອຍະການປະຊາຊົນທົ່ວປະເທດໃຫ້ເພີ່ມທະວີການຕິດຕາມກວດກາການປະຕິ ບັດຄຳສັ່ງຂອງນາຍົກລັດຖະມົນຕີ ວ່າດ້ວຍການຮິບເປັນຂອງລັດຕາມຄຳຕັດສິນຂອງສານ;

- ເຂົ້າຮ່ວມຜ່ານຮ່າງກົດໝາຍໄອຍະການສະປັບປຸງຕໍ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ VIII;

- ເຂົ້າຮ່ວມປັບປຸງກົດໝາຍໄອຍະການ ຕາມການປະກອບຄຳເຫັນຂອງສະມາຊິກສະພາແຫ່ງຊາດຊຸດທີ VIII;

- ເຂົ້າຮ່ວມກອງປະຊຸມປືກສາຫາລືກ່ຽວກັບການປັບປຸງກົດໝາຍດໍາເນີນຄະດີອາຍາ ແລະ ໄດ້ຮ່າງແຈ້ງການ, ໜັງສືເຊີນ, ແຜນການ, ຂໍ້ຕົກລົງ ລວມທັງໝົດ ຈຳນວນ 20 ສະບັບ.

**2.2. ວຽກສະຖິຕິ.**

* ສະໜອງຂໍ້ມູນຕົວເລກສະຖິຕິ 3 ເດືອນຕົ້ນປີໃຫ້ແກ່ກົມຈັດຕັ້ງ;
* ສະໜອງຂໍ້ມູນຕົວເລກສະຖິຕິ ແຕ່ປີ 2011-2016 ໃຫ້ແກ່ກົມກວດກາຄະດີອາຍາ;
* ສະໜອງຂໍ້ມູນຕົວເລກສະຖິຕິ ປະຈຳປີ 2015-2016 ໃຫ້ກົມແຜນການ-ຮ່ວມມືກັບຕ່າງປະເທດ;
* ເກັບກຳຂໍ້ມູນສະຖິຕິຄະດີນຳບັນດາ
* ແຂວງຢ່າງເປັນປົກກະຕິ.

**2.3. ວຽກງານຄະດີຄົບວົງຈອນ.**

- ຮ່າງບົດສອນກ່ຽວກັບຄະດີຄົບວົງຈອນ;

- ກະກຽມການຈັດກອງປະຊຸມວຽກງານຄະດີຄົບວົງຈອນ ຮ່ວມກັບບັນດາກົມທີ່ກ່ຽວຂ້ອງ

- ໄດ້ຕິດຕາມການຄຸ້ມຄອງຄະດີຄົບວົງຈອນ ຕາມຮ່າງໃບຕິດຕາມ ເຊິ່ງມີຈຳນວນຄະດີ ດັ່ງນີ້:

- ຄະດີແພ່ງຈຳນວນ **46 ເລື່ອງ**, ຖືກຕາມກໍານົດ **11 ເລື່ອງ.**

- ຄະດີອາຍາຈຳນວນ **08 ເລື່ອງ**, ຖືກຕາມກໍານົດເວລາ **04 ເລື່ອງ.**

**2.4. ຂາເຂົ້າ-ຂາອອກຫ້ອງການ.**

**-** ຮັບເອກະສານຂາເຂົ້າທັງໝົດ ຈຳນວນ 59 ສະບັບ;

**-** ຮັບ ແລະ ສົ່ງເອກະສານພາຍນອກ ຈໍຳນວນ 42 ສະບັບ;

**-** ຮັບ ແລະ ສົ່ງເອກະສານພາຍໃນ ຈໍານວນ 17 ສະບັບ.

**2.5. ຂາເຂົ້າ-ຂາອອກ ອອປສ.**

* ໄດ້ຮັບເອກະສານຂາເຂົ້າ ແລະ ແຈກຢາຍໃຫ້ແຕ່ລະພາກສ່ວນທີ່ກ່ຽວຂ້ອງທັງໝົດ ຈຳນວນ **277** ສະບັບ;
* ເອກະສານຂາອອກລວມທັງໝົດ ຈຳນວນ: 129 ສະບັບ.

**+ ໃນນັ້ນເຂົ້າເລກທີ່ຄະດີຂາເຂົ້າ**

* ເອກະສານທາງການ ຈຳນວນ 161 ສະບັບ;
* ຄະດີແພ່ງ (ສໍານວນຄະດີ, ເອກະສານທາງການ, ໜັງສືແຈ້ງການຂອງສະພາ ,ຄໍາຮ້ອງຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 40 ເລື່ອງ** ;
* ຄະດີອາຍາ (ສໍານວນຄະດີ, ເອກະສານທາງການ ແລະ ໜັງສືແຈ້ງການຂອງສະພາ, ຄໍາຮ້ອງຂໍຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 34 ເລື່ອງ** ;
* ຄຳຮ້ອງດັດສ້າງທາງການມີ ຈຳນວນ 28 ສະບັບ;
* ຄຳຮ້ອງກົມກວດກາທົ່ວໄປທາງການມີ ຈຳນວນ 14 ສະບັບ;
* ຂາຍຄຳຮ້ອງປະຈຳເດືອນ **ພຶດສະພາ 2017** ເປັນເງິນຈໍານວນ **980,000** ກີບ.

**+ ເຮັດສະໂນດນຳສົ່ງຄະດີ**

* ຄະດີແພ່ງຈຳນວນ 27 ເລື່ອງ, ຄໍາແນະນໍາ, ບົດລາຍງານ, ທວງສຳນວນ ຈຳນວນ 20 ເລື່ອງ ລວມທັງໝົດ 47 ເລື່ອງ.
* ຄະດີອາຍາຈຳນວນ 05 ເລື່ອງ, ຄໍາແນະນໍາ, ບົດລາຍງານ, ທວງສຳນວນ ຈຳນວນ 11 ເລື່ອງ ລວມທັງໝົດ 16 ເລື່ອງ.

**2.6. ວຽກງານສົ່ງເສີມຄວາມກ້າວໜ້າ ຂອງແມ່ຍິງ.**

- ເຂົ້າຮ່ວມກອງປະຊຸມສຳມະນາໃຫ້ຄວາມຮູ້ກ່ຽວກັບວຽກງານຂໍ້ແຂ່ງຂັນ 3 ດີ, 3 ດີຕິດພັນກັບວຽກງານ 3 ສ້າງ, ກຸ່ມທ້ອນເງິນແມ່ຍິງຂັ້ນບ້ານ, ບົດບາດຍິງ-ຊາຍ ແລະ ສຸຂະພາບຈະເລີນພັນ, ການສົ່ງເສີມສຸຂະພາບແມ່ ແລະ ເດັກ ແລະ ໂພຊະນາການ (ທີ່ສູນກາງສະຫະພັນແມ່ຍິງ);

**II. ແຜນການເຄື່ອນໄຫວວຽກງານປະຈໍາເດືອນ ມິຖຸນາ 2017.**

* ສືບຕໍ່ຕິດຕາມເອົາງົບປະມານນໍາກົມການເງິນ ເພື່ອພິມປື້ມກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2016 ແລະ ພິມປື້ມບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອ 3 ຂອງສະພາແຫ່ງຊາດຊຸດທີ VIII;
* ສືບຕໍ່ຮ່າງແຈ້ງການ, ຄຳແນະນຳ ແລະ ເອກະສານອື່ນໆ ຕາມການຊີ້ນຳຂອງຄະນະນຳຫ້ອງການ;
* ຕິດຕາມການລາຍງານວຽກງານບໍລິຫານຄະດີຄົບວົງຈອນ ຈາກທ້ອງຖີ່ນ ແລະ ຖອດຖອນບົດຮຽນເພື່ອປັບປຸງວຽກງານດັ່ງກ່າວໃຫ້ດີຂື້ນ;
* ສືບຕໍ່ປັບປຸງວຽກງານຂາເຂົ້າ-ຂາອອກ ໃຫ້ມີປະສິດທິຜົນຂື້ນກວ່າເກົ່າ;
* ສືບຕໍ່ຮ່ວມຊີວິດປະຈຳເດືອນ ຂອງພະແນກ ແລະ ຫ້ອງການຢ່າງເປັນປົກກະຕິ;
* ສືບຕໍ່ເຂົ້າຮ່ວມສ້າງຂະບວນການຕ່າງໆ ທີ່ອົງການຈັດຕັ້ງຈັດຂື້ນ;
* ສືບຕໍ່ເກັບກໍາສະຖິຕິຄະດີ, ຄຳຮ້ອງ, ຜູ້ຖືກຫາ ແລະ ນັກໂທດ ຂອງບັນດາແຂວງປະຈຳເດືອນຢ່າງເປັນປົກກະຕິ;
* ສືບຕໍ່ຮັບ ແລະ ຈັດ​ສົ່ງ​ເອກະສານທົ່ວໄປທາງລັດຖະການ ແລະ ສໍານວນຄະດີໃຫ້ພາກສ່ວນທີ່ກ່ຽວຂ້ອງ;

- ສືບຕໍ່ຕິດຕາມວຽກງານທີ່ຄະນະກໍາມາທິການເພື່ອຄວາມກ້າວໜ້າ ຂອງແມ່ຍິງແຫ່ງຊາດແຈ້ງມາ.

**+ ວິທີຈັດຕັ້ງປະຕິບັດ**

* ເຜີຍແຜ່ບົດສະຫຼຸບປະຈຳເດືອນ ແລະ ແຜນການປະຈຳເດືອນໃຫ້ພະນັກງານໃນພະແນກຮັບຊາບ, ເພື່ອຈັດຕັ້ງປະຕິບັດຕາມແຜນການທີ່ໄດ້ວາງໄວ້, ພ້ອມທັງສະຫຼຸບຖອດຖອນບົດຮຽນ .

**ຫົວໜ້າພະແນກຄົ້ນຄວ້າ-ສັງລວມ**

**ບ່ອນສົ່ງ:**

- ທ່ານ ຫົວໜ້າຫ້ອງການ (ອອປສ) 01 ສະບັບ.

- ທ່ານ ຮອງຫົວໜ້າຫ້ອງການ (ອອປສ ) ຜູ່ຊີ້ນໍາພະແນກ 01 ສະບັບ.

- ສໍາເນົາໄວ້ພະແນກ 01 ສະບັບ.